ปกติรอบประจำเดือนห่างกันประมาณ 30-31 วัน แต่ละรอบมา 3-5 วัน มาทุกเดือน แต่เดือนก่อนประจำเดือนไม่มา มาเดือนนี้ 2-3วันแรกใช้แผ่นอนามัยแบบปกติ ปริมาณเหมือนทุกเดือนที่ผ่านมา หลังจาก 2-3วันแรก ประจำเดือนลดน้อยลงมา จึงใช้แผ่นอนามัยแคร์ฟรีแผ่นเล็ก(ปริมาณ 1 แผ่นเต็มๆ/วัน) ประจำเดือนมาน้อย แต่มาหลายวัน ซึ่งนับรวมตั้งแต่ประจำเดือนวันแรกจนถึงวันนี้ก็ 10 วันแล้ว ยังไม่มีท่าทีว่าจะหมด ประจำเดือนยังเป็นสีแดงสด ไม่เป็นลิ่มเลือด ไม่มีอาการปวดท้องค่ะ //ไม่เคยมีเพศสัมพันธ์ ไม่เคยใช้ยาคุมกำเนิดค่ะ// ขอบค่ะ
สวัสดีค่ะ หากประจำเดือนมาเกิน 7 วันน่าจะเป็นเลือดออกผิดปกติทางช่องคลอดที่ไม่ใช่ประจำเดือน ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์